**Apsvērumi, kas jāņem vēra**

**grozot spēkā esošus publiskus būvniecības līgumus**

Ja līguma izpildes laikā iestājušies apstākļi, kurus nebija iespējams paredzēt, kā rezultātā ir iestājies būtisks cenu kāpums, pasūtītājam ir tiesības lemt par līguma grozījumu veikšanu saskaņā ar *Publisko iepirkumu likuma* 61. panta trešās daļas 3. punktu.

Skatīt: <https://www.iub.gov.lv/lv/jaunums/ligumu-vadiba-krizes-apstaklos>

Svarīgi, ka neparedzēti apstākļi nav force majeure apstākļi un ir tulkojumi plašāk. Līdz ar to jau šobrīd ir spēkā tiesisks pamats atsevišķos gadījumos pusēm vienoties par līguma izmaiņām, izpildoties vairākiem nosacījumiem:

1. **Lietderības apsvērumi**

Izvērtējot līguma izmaiņu pieprasījumu no lietderības apsvērumiem, pasūtītājam būtu jāņem vērā:

* Kā būvniecības apturēšana/pārtraukšana ietekmēs pasūtītajam uzliktās funkcijas izpildi nākotnē;
* Cik lielā mērā jau ir izpildīts līgums;
* Ekonomiskie aprēķini (ieguvumi/zaudējumi), tiek pagarināti līguma izpildes termiņi un sadārdzinājuma dēļ palielināta līguma summa vai līgums tiek izbeigts no piegādātāja puses un būvniecības darbu pabeigšanai nepieciešams rīkot jaunu iepirkumu;
* Pasūtītāja spējas piesaistīt papildus finansējumu;
* Citi lietderības apsvērumi.

1. **Sadārdzinājuma ietekmes pamatojums konkrētā līgumā**

Būtiski ir vērtēt neparedzēto apstākļu ietekmi uz katra konkrētā līguma izpildi, nevis situāciju valstī kopumā. Līdz ar to piegādātājam ir pienākums pamatot būtisku cenu pieaugumu. Pasūtītājiem ir jābūt izvēles iespējām, vairākiem risinājumiem, ar kuriem pārvaldīt esošo līgumu grozījumus. Garākos līgumos pasūtītājam būtu ērtāk standartizēt būvniecības cenu izmaiņu pārvaldību vidējā termiņā, bet īsākos līgumos, ērtāk būt izmantot vienreizēju būtisko izmaksu pozīciju grozījumus. Apjomīgākos līgumos pasūtītājs varētu kombinēt abas metodes.

1. Standartizēta cenu izmaiņu vadības metode

Pamatā līgumcenas izmaiņām pusēm līguma grozījumos būtu jānosaka “*indeksācijas”* modelis, kurā būtu paredzēti vismaz sekojoši noteikumi:

* Indeksēta tiek visa indeksācijas periodā veikto darbu kopsumma.
* Indeksēti tiek būvdarbi, kas izpildīti sākot no līgumu grozījumu spēkā stāšanās.
* Indeksācija tiek veikta, ja indeksācijas periodā piemērojamā indeksa svārstības pārsniedz ne vairāk kā 10% pret indeksācijas bāzes periodu.
* Indeksācijas bāzes periods ir mēnesis vai ceturksnis, kurā ir piedāvājumu iesniegšanas termiņa pēdējā diena.
* Indeksācija tiek veikta ne retāk kā reizi ceturksnī.
* Ja indeksācijai piemēro Centrālās statistikas pārvaldes indeksus, tiek izmantots kopējais būvniecības izmaksu indekss vai kopējais būvniecības izmaksu indekss pa resursu veidiem- Būvmateriāli, Strādnieku darba samaksa un Izmaksas mašīnu un mehānismu uzturēšanai un ekspluatācijai.
* Korekcijas izmaksas tiek aprēķinātas un norēķini tiek veikti reizi ceturksnī ne vēlāk kā 60 dienu laikā pēc korekcijas perioda indeksu publikācijas dienas.
* Ja indeksācijas rezultātā līgumcenas pieaugums vai samazinājums gadā pārsniedz 20 % gadā, pusēm ir tiesības vienoties, ka turpinās līgumcenas indeksācija atbilstoši līguma noteikumiem vai jāvienojas par citiem ārkārtas līgumcenas izmaiņu mehānismiem. Ja vienošanās netiek panākta, pusēm ir tiesības vienpusēji atkāpties no līguma bez soda sankcijām.

***B)Vienreizēja būtisko izmaksu pozīciju izmaiņu vadība***

Ja kopējais līgumcenas izmaksu pieaugums pārsniedz 20%, pusēm ir tiesības vienoties, par ārkārtas līgumcenas izmaiņu mehānismiem, piemēram par gan konkrētu būvizstrādājumu vai būvizstrādājumu grupas izmaksu izmaiņu kompensēšanu (piemēram, metāli, kokmateriāli, siltināšanas materiāli u.c.), kas veido būtisku daļu no kopējām izmaksām.

Vienlaicīgi, būtu pieļaujami dažādi pierādīšanas līdzekļi, kas pamato būtisku izmaksu pieaugumu, kā piemēram, Centrālās statistikas pārvaldes dati, nozares profesionālo asociāciju dati, lielāko Latvijas ražotāju vai piegādātāju/apakšuzņēmēju aktuālie cenu piedāvājumi vai starptautiski atzītu preču biržu indeksi precēm, kuras Latvijā importē un kuru tirgus cenas noteikšana pēc preču biržu indeksiem ir ierasta prakse. Neatkarīgi no izvēlētā pierādīšanas līdzekļa izvēles, svarīgi, lai pamatojums ir loģisks un reprezentatīvs.

Piegādātājs iesniedzot pamatotu cenu izmaiņu piedāvājumu izmanto LBN 501-17 "Būvizmaksu noteikšanas kārtība" noteikto izpilddokumentāciju, piemēram Forma 2, Forma 3.

Viena līguma ietvaros dažādiem būvizstrādājumiem cenu izmaiņu ietekmes noteikšanai var piemērot dažādas vērtēšanas metodes un pierādījumus.

1. **Pasūtītāja rīcības scenāriji**

Neatkarīgi no pasūtītāja pieņemtā lēmuma, svarīgi to pieņemt pēc iespējas savlaicīgi, jo tiesiskā nenoteiktība var pasliktināt gan pasūtītāja, gan piegādātāja intereses.

* 1. Ja pasūtītājs, ņemot vērā augstāk minēto apsvērumus, atzīst piegādātāja pieprasījumu par nepamatotu, svarīgi ir par to nekavējoties paziņot piegādātājam, vienlaicīgi norādot arī atteikuma iemeslus.
  2. Ja pasūtītājs pieņem lēmumu pagarināt līguma izpildes termiņus, nepieciešams:
* vienoties var piegādātāju par būvlaukuma uzturēšanas/būves konservācijas izmaksu segšanu;
* izvērtēt rīcības scenārijus, gadījumā, ja līguma izpildes termiņa pagarināšana nemazinās riskus sakarā būtisku izmaksu pieaugumu.
  1. Ja pasūtītājs pieņem lēmumu par līgumcenas izmaiņu veikšanu, atkarībā no līguma izpildes stadijas un izmaksu pieauguma cēloņiem, pasūtītājam nepieciešams apsvērt vairākus līguma izmaiņa scenārijus:
     1. **Vienreizējas līguma cenas izmaiņas**.

Vispiemērotākais risinājums gadījumos, kad līguma izpildes atlikušais termiņš ir samērā īss (līdz 6 mēn.) un līguma realizācijai ir iespējams tūlītēji iepirkt nepieciešamos būvizstrādājumus;

* + 1. **Cenu izmaiņu modelis**.

Gadījumos, ja vienreizēja cenu izmaiņu veikšana nav iespējama, sakarā ar kara situāciju, kad situācija uz vienu vai otru pusi var mainīties dienas laikā, pusēm pastāv iespēja vienoties par līgumcenas izmaiņām darbiem, kas tiks izpildīti nākošajā periodā, piemēram, mēnesī vai ceturksnī, atkarībā no būvniecības ieceres specifikas un lietderīguma. Attiecīgi par nākošajos periodos veicamo darbu apjomu un izmaksu iespējamām izmaiņām puses vienotos atsevišķi, ņemot vērā pastāvošos apstākļus.

1. **Līguma izbeigšana**

Ja piegādātāja pieprasīto līguma izmaiņu pamatā ir *Publisko iepirkumu likuma* 61. panta trešās daļas 3. punktā norādītie neparedzētie apstākļi, bet puses nespēj vienoties par līguma izmaiņām, lietderīgākais ir noslēgt vienošanos par līguma izbeigšanu, bez līgumā paredzēto soda sankciju piemērošanas, vienoties par nepieciešamajiem konservācijas darbiem, to izmaksām un segšanas kārtību, kā arī pasūtītājam paturot līgumā paredzētās garantijas laika garantijas par to daļu, kurā līgums ir izpildīts. Vienlaikus jāparedz, ka piegādātājs tiesīgs saņemt garantijas laika garantiju atbilstoši līguma nosacījumiem. Tādējādi piegādātājs, netiktu sodīts dubultā, proti, netiktu piemērots līgumsods, kā arī piegādātājam tiktu saglabāta iespēja turpināt piedalīties publiskos iepirkumos.

Ja piegādātāja pieprasīto līguma izmaiņu pamatā ir *Publisko iepirkumu likuma* 61. panta

Ar Ministru kabineta lēmumu būtu nepieciešams noteikt, ka spēkā esošiem publisko būvniecības līgumiem periodā līdz XXXX jāpiemēro sekojošus noteikumus:

*Ja Publisko iepirkumu likuma 61. panta trešās daļas 3. punktā norādīto neparedzēto apstākļu rezultātā saistību izpilde kļuvusi pārmērīgi apgrūtinoša, līdzējiem ir pienākums veikt pārrunas, lai grozītu līgumu vai to izbeigtu.*

*Ja līdzēji saprātīgā laikā nespēj panākt vienošanos par līguma grozījumiem vai tā izbeigšanu, jebkurš no līdzējiem ir tiesīgs prasīt tiesai izbeigt līgumu, nosakot izbeigšanas datumu;*

*Ja līgums tiek izbeigts, puses tiek atbrīvotas no līgumā noteiktajiem līgumsodiem par līguma izbeigšanu, kā arī attiecībā uz būvkomersantu netiek piemērots aizliegums piedalīties turpmākos publiskos iepirkumos saistībā ar konkrētā līguma priekšlaicīgu izbeigšanu.*